Publication: Magyar Közlöny
Issue: MK-2000-125 (Year: 2000, Number: 125)
Era: 1990-2004
Section: szóló 1997. évi LXXX. törvényben meghatározott mértékben és bejelentési kötelezettséggel teljesítendő tartozását,
Paragraph Index: 538

(9) Értékelési különbözet tartalékaként kell kimutatni e rendelet 15. § (6) bekezdése, a 16. § (6)—(7) bekezdése, a 17. § (2) bekezdésének d) pontja, a 19. § (4) bekezdése, valamint a 20. § (3) bekezdése szerint a piaci értékelés alapján meghatározott értékelési különbözetek összegét. Az értékelési különbözet tartaléka és a befektetett eszközök, értékpapírok, áruk, valutakészletek, devizabetétek értékelési különbözete kizárólag egymással szemben és azonos összegben változhat. Az értékelési különbözet tartaléka terhére a saját tőke más elemeit nem lehet kiegészíteni, annak terhére kötelezettség közvetlenül nem teljesíthető. Az értékelési különbözet tartalékát a mérlegben működési, fedezeti, valamint likviditási és kockázati tartalék portfoliója szerint elkülönítetten kell kimutatni.

Source: https://magyarkozlony.hu/hivatalos-lapok/7ebc57dddf37d03cc921bb7cc692cbd564533d1a/dokumentumok/b12ee768ac99bfce5ae8ced2a90c4ac8a30a64fe/letoltes